cyanic-selkie/wikianc huggingface dataset:
Pest
Renessansen
Pestutbruddenes hyppighet fremgår av listen over de årene København Universitet måtte holde stengt for å hindre smittespredning: 1546–1548, 1553–1554, 1564–1565, 1575–1578, 1592, 1619, 1624–1625, 1629, 1637–1638. I tillegg var et pestutbrudd i 1601–1603 så voldsomt at det i etterkant ble hetende «Den hvite død» (som en motsats til svartedauden, som også fikk sitt eget navn). Under Den hvite død omkom i løpet av ett år femten sogneprester bare på Fyn. Denne epidemien er også nevnt på egne «pesttavler» i flere kirker, som Stavning og Skjern kirke på Vest-Jylland. En av de beste kilder til kunnskap om en epidemi er Perlestikkerbogen fra Nakskov. Til Danmark kom pesten fra Sverige og Baltikum, slik som epidemien som tok livet av en tredjedel av Bornholms befolkning høsten 1653 og brøt ut i København utpå våren 1654, der den tok livet av blant andre legen og vitenskapsmannen Ole Worm. I brev til sønnen Willum 22. juli 1654 fortalte Worm at sykdommen var «heftig», drepte i løpet av fire dager, og symptomene var matthet, frostrier, byller og til sist svarte og gustne flekker i huden. Utpå høsten stilnet den av i hovedstaden, men brøt ut andre steder i Sjælland, der den raste de påfølgende tre år, helt sør til Lolland-Falster.
Carl Adolf Dahl
Carl Adolf Dahl (født 31. august 1828, død 26. desember 1907) var stadsingeniør i Trondheim 1859–1899. Han var sønnesønn av eidsvollsmann og byskriver i Halden Carl Adolph Dahl og sønn av brigadeauditør Carl Theodor Dahl.
Han har særlig æren for mudringen og utbyggingen av Trondheim havn, men også for Gamle Bybro (1861), utbyggingen av Trondheims vann- og kloakkanlegg, veg- og brobygging, og elektrisitetsutbyggingen i byen. Dahl har også æren for at jernbanestasjonen, daværende endestasjon for Trondhjem–Størenbanen, ble flyttet fra Kalvskinnet til Brattøra med direkte tilgang til havna. Dette gjorde det også mulig med en felles stasjon med Meråkerbanen.
I 1930 ble han hedret med en statue, utført av Stinius Fredriksen. Den har stått på ulike steder ved jernbanestasjonen i Trondheim. Stadsingeniør Dahls gate i Trondheim er oppkalt etter ham.
NSB type 32
NSB type 32 var en serie på 22 damplokomotiver levert til NSB mellom 1915 og 1921 og to til Norsk Hoved-Jernbane (NHJ) i 1917. Hamar Jernstøberi produserte sju lok av undertypen NSB type 32a, Baldwin Locomotive Works i Philadelphia, USA produserte fem NSB type 32b, to NHJ litra D og sju NSB type 32c, mens Vagn- & Maskinfabriksaktiebolaget i Falun produserte tre type 32a. NHJ sine lokomotiver ble overtatt av NSB sammen med resten av materiellet på Hovedbanen i 1926, og etter det benevnt type 32b, som de var identiske med. Typen hadde ikke tender og gikk derfor over kortere strekninger.
Lokomotivene var tenkt brukt på Dovrebanen som assistanselok, men viste seg også godt egnet til å trekke lokaltog og i skifting, noe som gjorde at type 32 ble brukt i tog i Oslo distrikt fra Oslo Ø til Hakadal, i Stavanger distrikt mellom Stavanger og Sandnes, i Drammen distrikt mellom Drammen og Holmestrand, i Bergen distrikt mellom Bergen og Nesttun og i Trondheim distrikt mellom Trondheim og Melhus og Trondheim og Stjørdal.
Type 32 var et tanklok med akselrekkefølge 1'C1' og var spesielt utviklet for oppgaven med å gå i forspann foran tunge tog. På Dovrebanen var denne lokomotivtypen før andre verdenskrig fast stasjonert i Trondheim, Støren, Drivstua og Dombås som alle lå i tilknytning til sterke stigninger.
I Narvik og på Ofotbanen ble type 32b og 32c brukt i revisjonstog og vedlikehold av linjen, samt til sporadisk skiftetjeneste. Lokomotiv 32a nr. 288 det eneste bevarte av denne typen og står utstilt i lokomotivhallen på Norsk jernbanemuseum.
Megabyte
Megabyte (MB) er måleenhet for datamengdeenhet, ofte brukt om datalagringskapasitet. Avhengig av kontekst brukes begrepet om to forskjellige datamengder, men IEC og SI anbefaler at megabyte skal bety 106 byte (en million byte) i tråd med betydningen av ordet "mega": million. Ofte brukes "megabyte" om 1 048 576 byte (220 byte), dette skal ifølge IEC kalles en mebibyte.
Zhu (slagverkinstrument)
Zhu (kinesisk: 柷; pinyin: zhù) var et slagverksinstrument benyttet i konfuciansk hoffritualmusikk i antikkens Kina. Det bestod av en kasse av tre (som regel rødmalt eller dekorert på annet vis). Instrumentet ble begynt for å markere starten på et musikalsk element i den antikke ritualmusikken (yayue). Det er sjelden brukt idag annet enn i museer, skjønt det benyttes faktisk i Taiwan i konfuciansk rituell musikk.
Sammen med zhu nevnes et annet slagverksinstrument, yu (敔), i annaler fra før Qin-dynastiets tid. Det nevnes også i Shiji.
Det koreanske musikkinstrumentet chuk (hangul: 축; hanja: 柷), som egentlig er identisk med zhu, er fortsatt i bruk i koreansk konfuciansk ritualmusikk.
Győr
Győr (tysk: Raab) er en by i nordvestre Ungarn om lag halvveis mellom Budapest og Wien. Elvene Rába og Rábcas renner forbi byen og munner senere ut i Mosoni-Duna om lag ti km fra Donaus hovedløp. Innbyggertallet var i 2001 129 412 personer. Győr er også hovedstad i fylket Győr-Moson-Sopron. Håndballklubben Győri Audi ETO KC holder til i byen.
Kaia Dahle Nyhus
Kaia Linnea Dahle Nyhus (født 5. mars 1990 i Tønsberg) er en norsk illustratør og barnebokforfatter.
Bakgrunn og arbeid
Dahle Nyhus er datter av forfatteren Gro Dahle og tegneren Svein Nyhus og vokste opp på Tjøme i Vestfold.
Fra 2009 til 2012 var Kaia Dahle Nyhus student ved Kunsthøgskolen i Oslo. Hun har seinere studert ved blant annet Konstfack i Stockholm og Universitetet i Oslo.
Dahle Nyhus har tegnet til flere av Gro Dahles barnebøker. I 2014 debuterte hun med bildeboka Vil du høre en hemmelighet?.
Valerij Medvedtsev
Valerij Aleksejevitsj Medvedtsev (ru: Валерий Алексеевич Медведцев, født 5. juli 1964 i Izjevsk) er en russisk tidligere skiskytter og trener.
Megabit
Megabit er en enhet for måling av informasjonsmengde (datamengde). En megabit er lik 1 000 000 (106) bit, eller 1000 kilobit.
Valerij Medvedtsev
Under VM 1986 i Oslo ble han dobbeltmester på 10 og 20 km. Fire år senere ble han igjen verdensmester på 20 km, i VM 1990 i Minsk.
Nordre Osen gamle kirke
Nordre Osen gamle kirke er en korskirke fra 1777 i Åmot kommune, Innlandet fylke. Byggverket er i tømmer og har 150 sitteplasser.
Valerij Medvedtsev
Han vant stafettgull under OL 1988 i Calgary, og tok i tillegg sølv både på sprinten og på 20 km. Under OL 1992 i Albertville fikk han en ny stafettmedalje, denne gang sølv med SUS.
Medvedtsev er trener og ektemann til skiskytteren Olga Pyljova. Han var tidligere gift med skiskytteren Natalja Snytina.
Nordre Osen gamle kirke
Kirken ble etterhvert for liten og trekkfull; da kirken ble bygd bodde det 100-120 mennesker i Osen, mens det rundt år 1900 hadde vokst til ca. 700. Det ble derfor besluttet å bygge en ny kirke. I 1923 ble Nordre Osen nye kirke innviet, men den gamle kirken ble ikke revet, og er i dag fredet.
Megabit
Enkelte deler av IT-bransjen har historisk brukt megabit om 1024 kilobit eller (220) bit, men dette er feil etter definisjonen av SI-prefikset mega. Telekommunikasjonsbransjen (modemhastigheter og lignende) har stort sett brukt den riktige betydningen av megabit. For å betegne 220 bit skal binærprefikset Mebi benyttes. Se binærprefiks og megabyte.
Nordre Osen gamle kirke
Den er egentlig en korskirke, men proporsjonene er ikke typiske for denne kirketypen, blant annet er tverrskipsarmene svært korte. Det er ikke orgel i kirken, og kirkebenkene står i amfiform, med gårdsnavn på dørene, som viser at det var rangforskjeller her da disse ble satt opp i 1803. Altertavlen og prekestolen er utskåret av Laurits Larsen i 1674; de stod først i St. Michaelskirken i Stor-Elvdal, men ble flyttet til Åmot kirke i 1743, og deretter til Nordre Osen gamle kirke.
Megabit
Megabit har ikke noe offisielt symbol, men vanlige forkortninger er Mbit eller Mb.
Ølglass
Et ølglass er et drikkeglass for øl. Vanlige størrelser i Norge er 330, 400, 500 og 600 milliliter. Noen typer har tykt gods og hank, og rommer gjerne 1 liter. Disse typene kalles gjerne for ølkrus. I Storbritannia brukes det ikke-metriske målet pint (ca. 570 ml) fortsatt for salg av øl og melk, og pint-store ølglass er vanlige. Den amerikanske pinten er vanligvis ca. 473 ml.
Megabit
Megabit brukes særlig til å angi overføringshastigheter i datanett, da i form av megabit per sekund (symbol Mbps).
Peter av Damaskus
Peter av Damaskus var biskop av Damaskus da byen ble muslimsk. Han ble arrestert for å gå imot Muhammed, og til slutt henrettet ved halshugging.
Skrifter fra ham finnes på norsk i antologien Østkirken, som kom ut i 2002.
Ølglass
Som med så mange andre ting så finnes det selvfølgelig forskjellige typer ølglass. Noen typer glass er særlig egnet til spesifikke typer øl, mens andre glass kan brukes til alle slags øl. Typisk deler man opp ølglass i tre forskjellige typer, pilsnerglass, snifterglass og tulipanglass.
USA under Sommer-OL 1952
USA under Sommer-OL 1952. Flere sportsutøvere fra USA deltok i flere sporter under Sommer-OL 1952 i Helsingfors. USA ble beste nasjon med førti gull-, nitten sølv- og sytten bronsemedaljer. Fekteren Norman Armitage var landets flaggbærer under åpningsseremonien.
Ølglass
Pilsnerglasset er det mest universale glasset, som man som regel får servert fatøl av på pub, bar eller restaurant. Glasset kan brukes til litt av vært men er best til klassisk pilsner men er også velegnet til mørkt tsjekkisk lagerøl, bayer, dortmunder og doppelbock. Et glass for hveteøl er et glass av pilsnerglass typen som er litt høyer og slankere i bunnen og utvidet oppover, for å fremhever det alle smakene i øllet. Det einer seg til kristallweissen, Belgisk wit, dunkelweizen, gose eller weizenbock.
Så er det snifterglass som er et bredere og lavere glass, ligner litt på Konjakk og brandy glass, det er laget for å påvirkes frigjøringen av flyktige stoffer gjennom sirkulære bevegelser slik at man kan "sniffe" inn hele aromaen fra øllet. Det passer til stout og porter, porterglasset er litt bred i bunnen og smalere oppover enn stoutglasset.
Tulipanglasset, som har sitt navn fra formen, er et elegant glass hvor formen frigir masse aroma samtidig som det er god plass til skummet. Glasset passer fint til belgisk Pale Ale, mørk Ale, Irsk Red Ale, Skotsk Export Ale eller Engelsk mild.
I tillegg har vi selvfølgelig også ølkruset som flere sverger til for pilsner.
En innsnevret topp fremhever ølets aroma og holder bedre på skummet. Smale glass gir mer skum, og fremhever bittersmaken bakerst på tungen.
Det viktigste i vedlikeholdet av ølglass, er å holde dem rene og unngå fett. Fett (særlig melkeprodukter) etterlater en hinne i glasset. Denne hinnen hindrer ølet i å skumme, og gjør at det fortere blir flatt.
Marineinfanteri
Marineinfanteri er en forsvarsgren eller våpenart i en militær organisasjon, spesialisert til strid ombord i skip og/eller amfibisk krigføring. Marineinfanteriet er ofte en del av en stats marine (for eksempel Nederlandse Korps Mariniers og Royal Marines), men kan også være en adskilt forsvarsgren (for eksempel U.S. Marine Corps).
Lønn
Lønn kan vise til:
Marineinfanteri
Mange land har marineinfanteri, selv om svært få land i verden har noen som helst kapasitet til reelt å drive en egen oversjøisk amfibieoperasjon. Det er utenom USA, kun Storbritannia, Frankrike og til dels Nederland som har denne kapasiteten i dag.
I Norge er Kystjegerkommandoen det nærmeste man kommer et marineinfanteri.
Eksempler på marineinfanterier
Nåværende:
Tidligere marineinfanteri
George Saling
George J. Saling (født 24. juli 1909 i Corydon i Iowa, død 15. april 1933 i Missouri) var en amerikansk friidrettsutøver.
Garrett Reisman
Garrett Erin Reisman (født 10. februar 1968 i Morristown i New Jersey) er en amerikansk NASA-astronaut. Han er utdannet ingeniør, men ble tatt ut i astronautgruppen i 1998.
Reisman var i verdensrommet for første gang under romferden STS-123 til Den internasjonale romstasjonen. Han avløste Léopold Eyharts som besetningsmedlem (ISS Ekspedisjon 16 og 17) på Den internasjonale romstasjonen. Han ble med tilbake til jorden igjen under romferden STS-124, og ble da avløst av Gregory Chamitoff. Reisman oppholdt seg i 2003 to uker i et undervannslaboratorie NEEMO, noe som noenlunde tilsvarer forholdene ombord på en romstasjon.
George Saling
Favoritten foran finalen på 110 meter hekk under OL 1932 var Percy Beard. Han hadde tangert verdensrekorden på 100 meter hekk, og i tillegg satt ny verdensrekord på 120 yards hekk med tiden 14,2.
Den amerikanske kvalifiseringen ble arrangert i Stanford. Her John Keller foran George Saling og Percy Beard. I semifinalen under lekene satte Saling ny verdensrekord, og i finalen møttes disse tre amerikanerne, to briter og en tysker. Finalen ble vunnet av Saling på tiden 14,6 foran Beard (14,7).
George Saling døde etter en bilulykke våren etter OL-triumfen, bare 23 år gammel.
Citroën Visa
Citroën Visa var en modell lansert av Citroën sensommeren 1978 som etterfølger til Citroën Ami 8.
Ami, som en gang startet livet som Ami 6, var ment å være en etterfølger av Citroën 2CV. Selv om Ami solgte veldig bra på sekstitallet, spesielt i Frankrike, lyktes den ikke i å erstatter den gamle «deuche». 2CV ble produsert i nesten tolv år etter Ami.
Citroën Visa var basert på karosseriet til Peugeot 104, men var likevel svært annerledes. Citroën Visa var i motsetning til Peugeot også tilgjengelig med en luftkjølt Twin sylindermotor. Det at bilen ble levert med en 2-sylindret motor tilsvarende 2CV, og det faktum at Visa etterfulgte Ami, som ble kjent som en "luksus-deuche", resulterte i et lignende rykte for Visa. Det bemerkelsesverdige karosseriet, spesielt fronten, førte til at de første modellene fikk tilnavnet «grisetryne».
Interiøret var med girspak i dashbordet. Det ble senere skiftet ut med et konsollplassert gir som gjorde at bilen virket trangere.
Gjuratinden
Gjuratinden (også skrevet Juratind) er et markant fjell som ligger mellom Isfjorden i Rauma kommune og Eikesdalsvatnet i Molde kommune. Gjuratind har en høyde på 1 712 moh. og er en del av Romsdalsalpene. Navnet er i Norsk stadnamnleksikon forklart som «trollkjerring» (fra gammelnorsk gýgr). En alternativ forklaring er at toppen ser ut som en jurtapp (spene).
Det er flere ruter til toppen. Noen partier er ganske luftige, men det er ikke nødvendig med fjellklatring for å nå toppen. Den vanlige ruten starter i Grøvdalen, innerst i Isfjorden. Oppstigningen starter på ca. 150 meters høyde. Men også fra Hoemsbu, et nedlagt gårdsbruk ved Eikesdalsvatnet, kan fjellet bestiges. Hoemsbreen, 700 meter under toppen, er en snødekket bre i 1 300 meters høyde. De siste 300 meterne er lett klatring, der det er vanlig å bruke tau på noen steder.
Arne Synnes
Arne Synnes (født 31. mai 1940 ) er en pensjonert ambassaderåd, tidligere statssekretær i Handelsdepartementet og statssekretær/sekretariatsleder i Finansdepartementet.
Synnes er cand.real. og underviste som lektor i videregående skole i fem år. Han arbeidet to år Kirke- og undervisningsdepartementet med oppbygging av distriktshøgskoleordningen. Han var også opplæringssjef i Norske Veritas i fire år. Fra 1976 ledet han Kristelig Folkepartis gruppesekretariat på Stortinget.
Han har også vært leder for Bærum KrF, et verv han ble gjenvalgt til i januar 2010.
Papegøyefisker
Kroppen er avlang og litt sammentrykt fra sidene. Hodet er avrundet lengst framme. De har en lang, sammenhengende ryggfinne med 9 piggstråler og 10 bløtstråler. Gattfinnen har 3 piggstråler og 9 bløtstråler. Skjellene er store og cycloide. Lengden hos de fleste artene er 30–50 cm, men én art kan bli 1,3 m.
De fleste lever på korallrev i tropiske strøk, med størst mangfold i det indopasifiske området. Noen få lever i kaldere klima, for eksempel vanlig papegøyefisk (Sparisoma cretense) fra Middelhavet. Alle arter er planteetere og finnes på forholdsvis grunt vann der de kan finne fastsittende alger og sjøgras. Om natta sover noen arter i en pose av slim som de selv skiller ut. De er svært fargerike og har ofte utpreget kjønnsdimorfisme. Alle papegøyefisker er hermafroditter som starter livet som hunner, men seinere kan de skifte kjønn og bli hanner.
Maurice Utrillo
Maurice Utrillo (født Maurice Valadon 26. desember 1883, død 5. november 1955) var en fransk kunstmaler. Han spesialiserte seg på bylandskaper, og var født i kunstnerbydelen Montmartre i Paris i Frankrike. Utrillo er den eneste av de få berømte malerne som knyttes til Montmartre, og samtidig var født der.
Biografi
Utrillo var født på 1. juledag. Han var sønn til den ugifte kunstneren Suzanne Valadon (født Marie-Clémentine Valadon), som da var aktmodell og 18 år gammel. Hun avslørte aldri hvem som var faren til barnet hennes. Ifølge spekulasjoner var han avkom til den jevnaldrende amatørmaleren Boissy etter en affære, eller med den godt etablerte maleren Pierre-Cécile Puvis de Chavannes, eller med selveste Renoir. (Se nedenfor, under Utrillos farskap). I 1891 underskrev den spanske kunstneren Miguel Utrillo y Molins et juridisk dokument som anerkjente farskapet, selv om spørsmålet om hvorvidt han faktisk er faren, forblir.
Valadon ble modell etter en ulykke. Et fall fra en trapes avsluttet hennes karriere som sirkusakrobat. Poseringen for Berthe Morisot, Pierre-Auguste Renoir, Henri de Toulouse-Lautrec og andre, ga henne mulighet til å studere teknikken deres. I noen tilfeller var hun også elskerinne. Hun lærte seg å male. Da Toulouse-Lautre introduserte henne for Edgar Degas, ble han hennes læremester. Til slutt ble hun elev av kunstnerne hun hadde posert for.
I mellomtiden oppdro moren den unge Maurice. Han var ikke enkel, men løsaktig, og viste en urovekkende tilbøyelighet til å drikke for mye alkohol. En psykisk lidelse utløste seg i 1904, da Utrillo var 21 år gammel. Moren hans oppmuntret ham til å male. Han viste virkelig kunstnerisk talent. Uten opplæring ut over det moren hadde lært ham, iakttok han Montmartre gjennom å tegne og male. Etter 1910 fikk kritikere øynene opp for arbeidene hans. I 1920 var han anerkjent internasjonalt. I 1928 tildelte den franske regjeringen ham Æreslegionens kors. Den psykiske sykdommen var imidlertid ikke over. Gjennom hele livet ble han gjentatte ganger innlagt da det ble for ille.
På Montmartre selges fortsatt postkort med mange av maleriene hans på, for eksempel det svært populære maleriet fra 1936 med tittelen Gatehjørne i Montmartre eller Lapin Agile.
Som middelaldrende ble Utrillo sterkt religiøs. I 1935 var han 52 år gammel, og giftet seg med Lucie Valore. De flyttet til forstaden Le Vesinet like utenfor Paris. Da var han for syk til å arbeide utendørs. Han malte landskaper sett fra vinduer, postkort, og fra hukommelsen.
Til tross for alkoholismen, ble han 71 år gammel. Maurice Utrillo døde av en lungesykdom 5. november 1955 på Hotel Splendid i Dax. Han ble begravet i Cimetière Saint-Vincent i Montmartre.
Farskap
Farskapet ga opphav til en anekdote fortalt av Diego Rivera. I et intervju sa den amerikanske samleren Ruth Bawkin at Suzanne, etter å ha født Maurice, dro til Renoir, som hun hadde stått modell for ni måneder tidligere. Renoir så på babyen og sa: «Han kan ikke være min. Fargen er gyselig.» Med samme budskap dro hun til Degas, som hun også hadde stått modell for. Han sa: «Han kan ikke være min. Formen er feil.» Ved en kafé så Valadon Miguel Utrillo, en kunstner hun kjente. Hun klaget sin nød. Han sa: «Kall babyen Utrillo. Jeg gir gladelig mitt navn til enten Renoirs eller Degas' verk.»
Saltnesbrua
Saltnesbrua er ei veibru på europavei 39 i Skaun kommune i Trøndelag. Brua er 210 meter lang. Den fører veien over elven Vigda og er en del av nye E39 mellom Klett og Bårdshaug, som ble åpnet 30. juni 2005.
Lai
Lai kan være:
Gjesåsen kirke
Gjesåsen kirke er en langkirke fra 1863 i Åsnes kommune, Innlandet fylke.
Byggverket er i tømmer og har 300 plasser.
Nico Rosberg
Nico Erik Rosberg (født 27. juni 1985 i Wiesbaden i Tyskland) er en tysk-finsk tidligere Formel 1-fører som sist kjørte for Mercedes-AMG Petronas Formula One Team. Han er sønn av Keke Rosberg, som ble verdensmester i 1982 for Williams, teamet Nico debuterte for. Han tok sin første Formel 1-seier i Kinas Grand Prix 2012. I vant han førermesterskapet i Formel 1-VM, 34 år etter sin far.
GP2
I 2005 kjørte Rosberg for ART Grand Prix i den aller første GP2-sesongen, og han ble historiens første GP2-mester. Dette førte til at han fikk et sete hos Williams.
Williams (2006–2009)
Det ble en pangstart på hans debutsesong. Under hans første Formel 1-løp i Bahrain klarte han å fullføre med en sterk 7.-plass og raskeste rundetid. Han er den yngste i Formel 1-historien som har klart dette. Under neste løp, Malaysias Grand Prix, kvalifiserte han seg som nummer 3 på startrekken men det gikk bare 6 runder før Cosworth-motoren sa takk for seg. Resten av sesongen ble vanskelig for den unge tyskeren, bilen og motoren var ikke holdbar nok. Det endte med 17.-plass i mesterskapet, tre plasser bak teamkamerat Mark Webber.
Foran 2007 sesongen hadde Williams-teamet sikret seg motorkontrakt med Toyota, og Mark Webber hadde gått over til Red Bull -teamet. Inn kom den erfarne østerrikeren Alexander Wurz, som hadde vært fredagsfører for teamet i 2005. Sesongen ble ingen suksess, men det ble en stor forbedring fra fjoråret. Nico Rosberg var hakket raskere enn Alexander Wurz gjennom hele sesongen, spesielt under kvalifiseringene. Rosberg plukket poeng jevnt hele tiden med 4.-plassen i Brasil som årets høydepunkt. Han endte på 9.-plass i verdensmesterskapet med totalt 20 poeng.
2008-sesongen startet svært bra, i Australias Grand Prix 2008 kjørte Nico inn til sin første pallplassering. Det fortsatte ikke så bra, og Rosberg klarte bare tre 8.-plasser i Bahrain, Tyrkia og Europas Grand Prix, men med to brutte løp og flere poengløse løp på rad. Sesongens beste løp for Rosberg kom i Singapores Grand Prix, der han etter en 9.-plass i kvalifiseringen, klarte å kjøre seg opp til en 2.-plass, kun slått av Fernando Alonso, men foran mesterskapslederen (og senere mester) Lewis Hamilton. Det racet var også det siste med poeng i 2008-sesongen, da de tre siste endte med 11., 15. og en 12.-plass. Rosberg endte sesongen totalt med 17. poeng på en 13.-plass. 2009-sesongen startet med poeng både i Australia og Malaysia, før to poengløse løp fulgte. Deretter fortsatte Rosberg med å hente poeng, med en 8.-plass i Spania, 6.-plass i Monaco, 5.-plasser i både Tyrkia og Storbritannia og 4.-plasser i både Tyskland og Ungarn. Foran Europas Grand Prix i Valencia lå han på en 5.-plass i mesterskapet, noe som var foreløpig hans beste plassering noensinne i Formel 1 totalt.
Mercedes Grand Prix (2010–2016)
Etter en lang periode med spekulasjoner ble det den 23. november 2009 kunngjort at Rosberg skal kjøre for Mercedes Grand Prix, tidligere Brawn Grand Prix, i 2010.
Rosberg vant førermesterskapet Formel 1-sesongen 2016 med fem poengs margin til Lewis Hamilton. Rosberg kunngjorde fem dager etter at seieren var sikret at han ville legge opp som formel 1-fører.
Fullstendige Formel 1-resultater
(Forklaring) (Resultater i uthevet skrift indikerer pole position, resultater i kursiv indikerer raskeste runde)
Noter
<references group='lower-alpha'/>
Nordre Osen kirke
Nordre Osen kirke er en langkirke fra 1923 i Åmot kommune, Innlandet fylke. Den ble bygget for å erstatte Nordre Osen gamle kirke fra 1777.
Kunstneren Maria Vigeland malte sin første altertavle for Nordre Osen kirke; motivet er Bebudelsen.
Kirkegård
Det er kirkegård både sør og nord for kirken. I sistnevnte retning strekker den seg helt til gamlekirken, men det er et markant skille mellom gamlekirkens og nykirkens kirkegårdsområder.
«Restauration»
«Restauration» var opprinnelig en jakt, bygd i Hardanger i 1801. Båten ble siden ombygd («fortømret») til en slupp i Egersund (perioden 1815 – 1820). Båtens navn var først «Emmanuel», men ble etter ombygging til sluppen «Restauration». I 1825 dro sluppen «Restauration» fra Stavanger med emigranter til Amerika. Denne utferden regnes ofte som starten på den norske utvandringen til USA.
Bakgrunn
Sluppen seilte fra Stavanger 4. juli 1825 (noen kilder har 5. juli 1825) og ankom New York tre måneder senere, den 9. oktober, etter en strabasiøs ferd. Båten var på omtrent 39 tonn, 54 fot lang og 16 fot bred. Det var 52 mennesker ombord, de fleste kvekere eller dissentere. Kaptein på båten og leder for «sluppefølget» var Lars Larsen Geilane. Under turen fikk Larsen og konen Martha en pike som ble døpt Margaret Allen, etter en kjent engelsk kvekerkvinne. Sluppefølget ble møtt av Cleng Peerson i New York, og slo seg ned ved Ontariosjøen i Kendall township i staten New York.
Ferden ble opptakten til en massiv norsk utvandring til Amerikas forente stater (USA).
Bygging av kopi
En kopi av «Restauration» er bygget på Judaberg i Finnøy kommune, Rogaland. Initiativtakerne, båtentusiaster rundt båtbyggeriet til Jørn Flesjå, står bak dette og båten ble sjøsatt 15. april 2010.
Krigsreportasje
Krigskorrespondenter har eksistert siden tidlig 1900 tallet, og i dag dokumenterer de fra et førstepersonsperspektiv i krigsherjede land.
John Tyler
Den største begivenheten i hans presidentperiode var innlemmelsen av Republikken Texas i 1845.
I 2020 var to av hans barnebarn fortsatt i live og flere oldebarn. Tre generasjoner Tyler dekker nesten hele USAs historie i fire århundrer.
Bakgrunn
Tyler ble født i Virginia i 1790. Han tjente som medlem av kongressen, senator og Virginias guvernør før han ble valgt som William Henry Harrisons visepresidentkandidat i 1840. Dette var overraskende, idet Tyler var forholdsvis ny innen Whig-partiet og hadde forlatt Det demokratiske parti i 1833 på grunn av motstand mot daværende president Andrew Jacksons politikk.
Harrison vant presidentvalget, men holdt den hittil lengste innsettelsestale i en kald mars måned i 1841. Måneden etter var han død av lungebetennelse.
Presidentperioden
Whig-partiet sto deretter med en president som ville føre en politikk uavhengig av partiinteresser. Partifellene gikk derfor inn for at visepresidenten ikke skulle overta presidentembedet permanent, men i stedet fungere som en overgangsfigur inntil nyvalg kunne utskrives. Tyler avla like fullt presidenteden, holdt sin innsettelsestale og satte seg fore å fullføre den valgperioden som Harrison og han selv var valgt for. Dermed var presedens skapt.
Dette samt andre kontroverser med det partiet som hadde fått ham nominert til visepresidentposten, førte til at Tyler ikke ble nominert som partiets presidentkandidat foran valget i 1844. President Tyler valgte dermed å trekke sitt kandidatur.
Årene etter
John Tyler gjorde i 1861 en del bestrebelser på å megle mellom nord- og sørstatene, men uten å lykkes. Da mulighetene for en fredelig løsning syntes uttømt, støttet Tyler sørstatene da de forlot unionen. Deretter brøt den amerikanske borgerkrigen ut.
Tyler ble valgt til Konføderasjonens utgave av Representantenes hus, men døde snart etter i 1862. Han ble 71 år gammel.
Familie
Tyler var den første presidenten som mistet sin hustru i sin embedsperiode. Den 10. september 1842 døde Letitia Tyler. Hun hadde vært bundet til en rullestol siden like før sin manns embetsinnsettelse.
Tyler fikk til sammen 15 barn med to ektefeller. Hans sønn Lyon Gardiner Tyler (1853-1935) var i 30 år rektor ved College of William and Mary. Tylers barnebarn, Lyon G. Tyler jr., døde i 2020, 95 år gammel. Hans yngre bror, Harrison Ruffin Tyler (født 1928), var deretter det siste gjenlevende barnebarn av president Tyler. Tyler-familien har siden 1842 eid og bodd Sherwood Forest Plantation, Virginia, som er oppført på National Register of Historic Places som National Historic Landmark.
Artikler
Offentlige arkiver
Håndball-VM 1957 for kvinner
Håndball-VM 1957 for kvinner ble spilt i Jugoslavia i perioden 13.–20. juli 1957. Det var det første verdensmesterskapet i håndball for kvinner og ni lag deltok.
Først ble det avholdt gruppespill med tre lag i hver gruppe der de to beste fra hver gruppe gikk videre til hovedrunden. Tsjekkoslovakia beseiret Ungarn med 7–1 i finalen og ble dermed verdensmestere. Bronsemedaljerne gikk til Jugoslavia etter at de slo Vest-Tyskland 9–6 i bronsefinalen.
Sluttplassering
! colspan="2"|VM 1957
Things Like These
Things Like These er en EP av bandet Breathe fra New Zealand lansert i 1995.
Evanger kraftverk
Evanger kraftverk er et vannkraftverk som ligger i Voss kommune i Vestland. Deler av nedslagsfeltet ligger i Vaksdal og Vik kommuner. Kraftstasjonen er bygget 1500 m inne i fjellet ved Evangervatnet. Kraftverket startet produksjonen i 1969 og ble modifisert i 1977.
Kraftverket forsynes fra inntaksmagasinet i Askjellsdalsvatnet gjennom en 34,3 km lang tunnel med tverrsnitt på 30 m2, som da var verdens lengste vanntunnel. Tunnelen har en fallhøyde på 770 m,
Kraftverket får vann fra Modalen, Eksingedalen og Teigdalsvassdragene. Mange av vannene i disse to vassdragene er regulerte og brukes som magasin. Nedslagsfeltet er på 254,3 km² og tilsiget på 700,8 millioner m³. Magasinkapasiteten er omkring 560 millioner m3. Etter utbyggingen ble anleggsveien mellom Teigdalen og Eksingedalen åpnet for vanlig trafikk som fylkesvei 313 (Hordaland). Det ble i alt anlagt 70 km anleggsvei i fjellet.
Den ene veggen i maskinsalen er utsmykket med det største dekorasjonsarbeid i noen norsk kraftstasjon. Kunstverket ble utført av Reidar Johan Berle i 1969.
Kraftverket eies og driftes av BKK.
I forbindelse med utbygging fra 1963 ble masse fra tunneldrivingen lagt i Evangervatnet og brukt til utvidelse av tettstedet Evanger. De ble også lagt sidespor fra Bergensbanen ved Evanger stasjon over ny bro til kraftstasjonen.
Kraftverket gjennomgår en stor rehabilitering i perioden 2016 til 2026. Oppgradering av vannveien er avsluttet i 2018, det ga produsjonsstans i 11 uker. I 2019 starter oppgradering av aggregatene, som skal tas ut av drift ett om gangen. Kostnaden er beregnet til 250 millioner kroner.
Grøndalsvatn pumpe
Pumpestasjon som ligger under dammen i Grøndalsvatn. Tatt i bruk i 1975. Effekt er 1.36 MW.
Tunnelen går fra Askjellsdalsvatnet, via Kvandalsvatn og Grøndalsvatn.
Richard Linnehan
Richard Michael Linnehan (født 19. september 1957 i Lowell i Massachusetts) er en amerikansk NASA-astronaut. Han har til nå fløyet fire romfergeekspedisjoner, STS-78, STS-90, STS-109 og STS-123. Han har i alt utført tre romvandringer. Linnehan er utdannet dyrlege, men har vært tatt ut i astronautgruppen i NASA siden 1992.
Tyskland under Sommer-OL 1936
Tyskland under Sommer-OL 1936. 431 sportsutøvere fra Tyskland deltok i flere sporter under Sommer-OL 1936 i Berlin. Tyskland ble beste nasjon med 33 gull-, 26 sølv- og 30 bronsemedaljer.
Eier
En eier er den som innehar den faktiske disposisjonsretten til et objekt som har en viss verdi.
En eiers rettigheter er fastslått i ulike lovverk. Ved fast eiendom kan det være en grunneier.
Det kan ellers være eieren av en gjenstand, en oppfinnelse eller en kunstnerisk produksjon.
Hammersbrua
Hammersbrua er ei veibru på europavei 39 i Skaun kommune i Trøndelag. Brua er 180 meter lang. Den er en del av nye E39 mellom Klett og Bårdshaug, som ble åpnet 30. juni 2005.
Friidrett under Panamerikanske leker 1971
Friidrett under Panamerikanske leker 1971 ble avviklet i Cali i Colombia i perioden 30. juli til 13. august 1971. Det var sjette gangen som lekene ble arrangert. Det var 37 øvelser, 24 for menn og elleve for damer. USA ble beste nasjon med tjuefem gullmedaljer foran Canada med fem.
Eksterne lenker
http://www.gbrathletics.com/ic/pag.htm
Eva Knardahl
Eva Knardahl Freiwald (født 10. mai 1927, død 3. september 2006) var en norsk klassisk pianist.
Familie
Eva Knardahl var datter av kontorist Finn Håkon Knardahl (1901–1943) og Esther Mathilde Martinsen (1903–1969).
Kunstnerisk virke
Eva Knardahl begynte å spille klaver hos Ragnhild Agerup, 4 år gammel. I perioden 1936–1945 studerte hun med Mary Barratt Due og var deretter elev av Ivar Johnsen. , Allerede som 6-åring gjorde hun sin første offentlige opptreden, men den egentlige debuten fant sted 27. april 1939, da hun før hun fylte 12 år fremførte tre klaverkonserter med Oslo Filharmoniske Orkester. Tolvåringen fremførte Johann Sebastian Bachs Pianokonsert i F-moll, Joseph Haydns Pianokonsert i D-dur og et stykke av Carl Maria von Weber på debutkonserten.
Hun begynte tidlig å gi ut plater. En av hennes første plateinnspillinger var Edvard Griegs Bryllupsdag på Trollhaugen, som ble utgitt i 1946.
Som nittenåring emigrerte hun til USA. Hun spilte på de fleste kontinenter, og i 15 år var hun også ansatt som pianist («resident pianist») ved Minneapolis Symphony Orchestra. I et senere intervju fortalte hun om USA-tiden at den berømte komponisten Henry Mancini ofte gjestet symfoniorkesteret i Minneapolis. Han pleide å ha med seg sine utvalgte solister til å medvirke under fremføringen av hans komposisjoner, men hadde så stor tillit til Knardahl at han aldri medbragte noen ekstern pianist.
I 1952 fikk Eva Knardahl engasjement som pianist og fast solist i Minneapolis Symphony Orchestra (MSO). Her ble hun ansvarlig for alle klaverpartier, og hun ble benyttet i alle mulige forskjellige kombinasjoner av kammermusikk med klaver, i tillegg til at hun fikk store oppgaver som orkesterets faste solist – blant annet på reiser til Canada, Mexico og Østen.
I 1967 kom Knardahl tilbake til Norge, og introduserte seg som solist med FSO i Alberto Ginasteras klaverkonsert nr. 1. Effekten på publikum og kritikere var nærmest eksplosjonsartet, og resultatet ble en overstrømmende mottakelse. Kritikerne belønnet henne med Kritikerprisen for 1967/68, og i det norske musikkpublikums bevissthet vant hun seg med en gang en helt sentral plass. Ganske snart etablerte hun samarbeid med sentrale norske musikere som Arve Tellefsen, Knut Skram og Edith Thallaug, senere med yngre navn som Truls Mørk og Terje Tønnesen samt Oslo Filharmoniske Orkester (OFO) og Mariss Jansons. Hun fortsatte også samarbeidet med store utenlandske kunstnere, bl.a. Robert Merrill og Roberta Peters.
Hun vant en rekke priser, og en av gangene hun vant Spellemannsprisen var det kun plater av Eva Knardahl som var blitt nominert i klassen for klassisk musikk.
Knardahl var heller ikke redd for å gjøre utradisjonelle ting. Hun spilte blant annet på Molde Jazzfestival, opptrådte sammen med Vazelina Bilopphøggers og Stabekk janitsjarorkester, og spilte inn plate sammen med Ola Snortheim og Morgan Lindstrøm i folk-elektronica-gruppen Langsomt Mot Nord (Westrweg, 1988).
Ekteskap
I sitt første ekteskap var Eva Knardahl gift med fiolinisten Robert Andersen, som var 2. konsertmester i Bergen Filharmoniske Orkester før han emigrerte til USA. De ble skilt i 1954. Han døde i 1960.
Senere giftet Knardahl seg med bratsjisten Arthur Freiwald (1917–1981), som virket i Minneapolis Symphony Orchestra frem til han fulgte sin kone tilbake til Norge i 1967. Her hjemme spilte Freiwald en tid i Kringkastingsorkestret, før han ble knyttet til Den norske Operas orkester som solobratsjist.
De siste årene
I mai 1995 ble Eva Knardahl rammet av hjerneslag og ble lam i venstre side av kroppen. Til tross for dette kjempet hun seg tilbake til pianokrakken, og allerede året etter slaget hadde hun flere konserter i både inn- og utland.
Eva Knardahl døde på Nordseterhjemmet i Oslo, 79 år gammel.
Lars Tvinde
Lars Knutsen Tvinde (født 11. september 1886 i Voss, død 25. juni 1973 i Oslo) var en norsk skuespiller.
Tvinde debuterte i 1912 under Det Norske Teatrets åpningssesong og var under hele sin bane én av hovedkreftene ved denne scenen til han trakk seg tilbake i 1958. Tvinde behersket både komedie og tragedi og både det klassiske og det moderne repertoaret. Til hans fremste roller hører tittelrollen i Ludvig Holbergs Jeppe paa Bierget og Den politiske kannestøper, tittelrollen i Hans E. Kincks Agilulf den vise, Didrik i Olav Duuns Medmenneske, Teiresias i Sofokles' Antigone og kapteinen i August Strindbergs Dødsdansen. thumb|left|Lars Tvinde til venstre i "Medmenneske", 1937. Han gjorde sin filmdebut i 1920 i Fante-Anne og spilte deretter i flere stum- og lydfilmer. Tvinde huskes kanskje best for rollen som Sebaldus i Tancred Ibsens Fant (1937).
Filmografi
Ifølge Internet Movie Database:
Ledaal
Ledaal på Eiganes i Stavanger er en herregård som ble bygget som lyststed for Kiellandfamilien i perioden 1799 til 1803. Ledaal er i dag en del av Museum Stavanger. I tillegg til å være museum har Ledaal funksjon som kongebolig.
Byggherre var kjøpmann og hoffagent Gabriel Schanche Kielland og hans kone Johanna Margaretha Bull.
Navnet Ledaal er satt sammen av den siste bokstaven i hvert av ordene Gabriel, Schanche, Kielland, Johanna, Margaretha og Bull.
Ledaal blir noen ganger nevnt som et kunstnerhjem på grunn av eiernes slektstilknytning til forfatteren Alexander Kielland. Kielland var ofte gjest hos sine slektninger og brukte huset, familien og dens omgangskrets som modeller i flere av sine verk. Han bodde imidlertid aldri her.
Eiendommen var før den fikk navnet Ledaal, kjent under navnene Egenes løkke B1 og Canaen.
Nie
Nie (forenklet kinesisk: 聂, tradisjonell kinesisk: 聶, pinyin: Niè) er et vanlig kinesisk slektsnavn.
Neurochaetidae
Neurochaetidae er en liten familie av fluer som i dag lever nesten utelukkende på den sørlige halvkulen, men det er kjent to arter fra rav-fossiler fra Østersjøen (baltisk rav). Fluene er knyttet til spesielle planter i myrkonglefamilien, ingefærfamilien, bananfamilien og skruepalmefamilien. De sitter gjerne med hodet ned på plantestilkene og blir derfor kalt "upside-down flies" (opp-ned fluer) på engelsk. De voksne fluene kan spise pollen fra vertsplantene, og løper like fort bakover som fremover. Larvene utvikler seg i fuktige rom rundt blomsterstanden på vertsplantene, der de trolig spiser mikroorganismer. Det er kjent 20 nålevende arter fordelt på tre slekter, i tillegg til de to fossile artene.
Hof Finnskog kirke
Hof Finnskog kirke er en arbeidskirke fra 1953 i Åsnes kommune, Innlandet fylke. Den var tidligere Dulpetorpet kapell fra 1877. Kirken har et nedslagsfelt på om lag 200 mennesker.
Byggverket er i tre og har 100 plasser. Det er galleri i kirken, som har en kirkeklokke. Den er levert av Olsen Nauen i 1989.
Prekestolen fra den gamle stavkirken i Hof. Den er fra før 1650. Altertavlen er fra 1953. Den er et kristusmonogram og et gresk kors som er brodert med gulltråder. Den er levert av Husfliden i Oslo. Alterduker og antependier er laget av Olea Nordtorpet i 1975.
Filippo Guastavillani
Filippo Guastavillani (født 28. september 1541 i Bologna i Kirkestaten, død 17. august 1587 i Roma) var en av den katolske kirkes kardinaler.
Han ble kreert til kardinal 25. juli 1574 av sin onkel pave Gregor XIII.
Stenersgata 2
Stenersgata 2 er en bygning i Stenersgata i Oslo. Bygget eies av Olav Thon Gruppen, som også har sitt hovedkontor i flere av etasjene.
Forretningsgården ble oppført i 2000 etter tegninger av LINK arkitektur.
Gudfaren 2
Gudfaren del 2 (orig. The Godfather Part II), er film nummer to av tre i Francis Ford Coppolas mafiaepos. Filmen kom ut i 1974, og fortalte to historier på én gang: Den ene historien følger Michael Corleone fra han blir don til hans makt når toppen. Den andre historien forteller om den unge Vito Corleone som flykter fra Sicilia til New York – og som arbeider seg opp fra å være en simpel butikkmedarbeider til en av byens mest respekterte mafiabosser.
Historien
Den første historien i Gudfaren del 2 følger Michael Corleone på 1950-tallet; den andre historien er en serie flashback-sekvenser som følger hans far, Vito Corleone, fra hans barndom i Sicilia og til etableringen av den kriminelle «Corleone»-familien i New York og fødslene til Michael og hans søsken. Denne gangen er det ikke Marlon Brando som spiller Vito Corleone, men av forskjellige personer ettersom han vokser fra å være gutt til voksen mann.
Den voksne Vito er spilt av Robert De Niro, som forøvrig vant en Oscar for beste birolle, for å ikke ha ført noen engelskspråklig dialog i filmen. Mange mener at etterfølgeren er bedre enn forgjengeren i kvalitet.
Oscar
I tillegg til Robert De Niros Oscar for beste birolle, vant Gudfaren del 2 også i kategoriene beste film og beste regi.
Matt Hughes
Matthew Allen Hughes (født 13. oktober 1973) er en pensjonert profesjonell MMA-utøver. Han har tidligere holdt weltervekttittelen ved to anledninger for UFC og har forsvart tittelen syv ganger.
Juni 2017 var Hughes involvert i en trafikkulykke. Hughes pådro seg betydelige hodeskader og ble delvis lam som følge av ulykken. Januar 2019 ble han gitt besøksforbud mot å oppsøke sine kone og deres felles barn etter flere tilfeller av familievold. Hans tvillingbror har også søkt om å få innvilget forbud mot at han oppsøker ham og hans familie som følge av en konflikt i september 2018 som omhandlet en traktor. Matt Hughes ble anklaget av sin tvillingbror for å ha blitt fysisk overfor sin tvillingbrors sønn og for å forsøke ødelegge traktoren ved å sette fyr på den.
Hans tvillingbror, Mark Hughes, er også tidligere bryter og MMA-utøver, med en karriere bak seg som hvor han gikk seirende ut av seks av sine åtte kamper i UFC.
Oksebotn kraftverk
Kraftverket forsynes gjennom en 1,6 km lang tunnel fra reguleringsmagasin i Stora Volavatnet. Magasinkapasitet er 56,6 millioner m³, og vannet er demmet opp av en 180 000 m³ stor steinfyllingsdam.
Tunnelen har en fallhøyde på 125 m. Etter bruken i kraftverket ledes vannet inn i overføringstunnelen til Evanger kraftverk.
Kraftstasjonen er utstyrt med en francisturbin på 11 MW. Midlere årsproduksjon er på 44 GWh.
Kraftverket eies og driftes av BKK.
Gallmygg
Gallmygg (Cecidomyiidae) er en gruppe (familie) av myggene (Nematocera), som sammen med fluene,  utgjør tovingene (Diptera). De er fra 1 mm. til ca. 8 mm., men de fleste er omtrent 4 mm. Navnet kommer av at noen arter har larver som forårsaker galler på planter. Det er 100 arter i Norge. I verden er det ca. 5 000 arter.
En ekstremt artsrik, men utfordrende gruppe
Gallmygg er en meget artsrik gruppe, selv om det bare er beskrevet et moderat tall av arter. De fleste artene er ganske små, og det er få overflatiske forskjeller mellom dem, dermed er det sannsynlig at tallet på beskrevne, navnsatte arter underestimerer det reelle artstallet sterkt. Ved å undersøke DNA kan man nå fram til mer realistiske artsestimater. I en studie fra Canada kom man til at det fantes omtrent 10 000 arter av gallmygg i Canada alene. Dersom man tar utgangspunkt i andelen av verdensfaunaen som forekommer i Canada for velkjente insektgrupper, skulle dette tilsi at tallet på gallmyggarter på Jorda er ca. 1,8 millioner, dette er høyere enn det samlede tallet for navnsatte insektarter per i dag.
Utseende
Små (0,5-8 millimeter, de aller fleste mindre enn 3 millimeter), spinkle mygg. Kroppen har nokså bløt hud (lite sklerotisert). Fargen er lys gul, grønn eller brun. Hodet er forholdsvis lite, bredere enn langt. Fasettøynene dekker det meste av hodet og støter sammen (sammenvokst) i en bro på toppen av hodet. Antennene er trådformede, lange og består av dråpeformede ledd med noen lange hårbørster fra hvert ledd. De to første leddene (nærmest hodet) er kortere og det aller første leddet er større enn de andre. Det er mellom 6 og 40 ledd, vanligvis 12-14. Munndelene er vanligvis ikke særlig påfallende, uten noen sugesnabel.
Vingene har bare noen få årer, tre eller fire, som når til butte vingekanten. Disse få reduserte årene er uten greiner og er de fire årene en insektvinge alltid har, costa, radial, media og cubitus. Vingene er gjennomskinnelige med små fine hår. Mange arter har reduserte vinger. Beina er lange og tynne.
Bakkroppen er mer eller mindre kjegleformet, hunnene har bakkroppsspissen trukket ut til et eggleggingsrør. Hannens kjønnsorganer har en enkel, rundet, gjerne litt krum gonostylus.
Larvene er mer eller mindre spoleformede, hodet er tilspisset uten noen hard hodekapsel. Det første larvestadiet er gjerne gjennomsiktig, senere stadier er ofte gule eller oransje.
Levevis
De fleste arter lever ved steder i skog og mark der plantene, de lever i som larver, finnes. De voksne gallmyggene kan være vanskelige å bestemme til art, men vertsplanten er ofte unik for hver art, derfor kan gallene brukes til artsbestemmelse. Noen arter kan bare bestemmes ut ifra formen på gallene eller vertsplanten.
Hunnene i den store underfamilien Cecidomyiinae legger eggene på planter og larvene kan gjøre stor skade på mange ulike kulturplanter. Ofte legges eggene tidlig om våren i blomsterknopper. Larvene forårsaker  at plantene danner en galle, og er derfor skadedyr i hager og landbruk. Noen arter legger egg utenpå planten, i planterester eller i fuktig jord, og larvene lever ikke bare av planter, men også av andre smådyr som bladlus og midd. Larvene til de antatt mer primitive underfamiliene Lestremiinae og Porricondylinae lever stort sett av sopp eller råtnende plantedeler.
Galler
Galler er misdannelse ofte formet som en oppsvulming av en plantedel, f.eks. en knopp eller et blad. Dette kan være forårsaket av mekanisk eller kjemisk påvirkning, og den som lager gallen kan være et insekt, en midd, en nematode, en bakterie eller en sopp.
Generelt om mygg
Mygg tilhører tovingene, de har som navnet sier bare ett par vinger, eller to vinger, det bakerste vingeparet er erstattet av (omdannet til) to svingkøller eller kølleformede balanseorganer. Mygg kan bare skilles fra fluene ved å se på antennene, som skal ha mer enn 4 ledd og være av typen tråformede, der leddene er mer eller mindre like store. (vanskelig å se, kan kreve forstørrelse). Mygg har ofte litt mer spisse og lengre vinger, lengre bein og en litt slankere kropp enn fluer. Men det ytre utseendet til noen mygg kan være svært likt en flue, som hos gjødselmygg og knott. Alle mygg gjennomgår en fullstendig forvandling.
Forrest Towns
Forrest Grady Towns (født 6. februar 1914 i Fitzgerald, Georgia død 9. april 1991 i Athens, Georgia) var en amerikansk friidrettsutøver.
Den første verdensrekorden satte han i Chicago i juni, da han løp på 14,1. I mellomheatet under OL i Berlin tangerte han denne rekorden, og deretter vant han finalen på tiden 14,2, to tideler foran briten Donald Finlay.
27. august 1936 satte han deretter verdensrekord i Oslo på 13,7. Verken før eller senere har verdensrekorden på korthekken blitt forbedret like mye på en gang. Rekorden ble stående i 14 år, også dette er rekord når det gjelder 110 meter hekk.
Grane oljerørledning
Grane oljerørledning er en rørledning i Nordsjøen. Den er 220 km lang fra Granefeltet til Stureterminalen, 65 km nord for Bergen.
Tekniske spesifikasjoner
Rørledningens diameter er 29 tommer, eller 73,66 centimeter. Kapasitet til Graneledningen er 34 000 m³ olje per dag. Største havdyp er 355 m - over Norskerenna. Over 110 000 tonn stein og grus ble brukt for å dekke ledningen. Rørledningen skal opereres i 30 år.